**לימוד בית מדרשי בחברותא: כל התורה על רגל אחת**

**חברותא-לימוד חוויתי לחגים**

**רציונל התכנית:** בלמידה זאת מטרתנו העיקרית היא המפגש והדיאלוג: בין מורה ותלמיד, בין תלמיד לתלמיד, בין התלמיד למקורות, ובין מקור למקור. במהלך השיעור נחשפים התלמידים לרעיונות חדשים ולומדים להבין דעות שונות ואולי גם לבחון את עמדותיהם מחדש. אין כאן כוונה להספיק ללמד הרבה חומר חדש, אלא להגיע לדיון משמעותי ולשיחה מעמיקה. אם התלמיד התעניין בשיעור והגיע להתבוננות מחודשת על עולמו היהודי, אם התלמיד קיבל תחושה שהמקורות היהודיים רלוונטיים לעולמו ולחייו, אם בחג הקרוב יחשוב גם על הערכים שהחג מביא איתו ואולי גם ישתף בהם את בני משפחתו, אם קרה משהו מכל זה- זכינו והשגנו את מטרתנו בחינוך יהודי במאה ה21.

**המטרות בלימוד בחברותא** כפי שהגדירו משתתפי סמינר מורים אליאנס פריז 12.2.13

**מיומנויות למידה**

* פיתוח לומד עצמאי, אקטיבי ושותף בשיעור**.**
* המפגש הישיר של התלמיד עם הטקסט**,** מאפשר לו לשאול שאלה, ונותן לתלמיד (ולמורה?) הזדמנות להיות מופתע.
* שיפור יכולת ההתבטאות בעל פה של התלמידים, דרך ניסוח עמדה על פי מקורות.

**פיתוח אישיות התלמיד**

* הזדמנות לתלמיד לבטא את רעיונותיו ולשתף את הכתה והמורה בעולם המושגים שלו.
* התלמיד לומד להתמודד עם התגובות לרעיונותיו**.**
* הלימוד והשיחה מעודדים חיבור בין בית הספר לבית התלמיד.
* הלימוד המשותף מעודד בניית קשרים בין אישיים בין התלמידים, דרך דיאלוג של רעיונות בין התלמידים כשהמורה נוכח ברקע.
* הלימוד המשותף והשיחה מטפחים הקשבה הדדית, תקשורת וסובלנות בין התלמידים.

**משמעות המקורות לתלמיד**

* הלימוד מפתח אצל התלמיד תחושת שייכות לחג ולערכים שבו.
* הלימוד בחברותא מעורר את הסקרנות של התלמיד, מתקשר לחיים והופך רלוונטי. כך ניצור למידה משמעותית שהתלמידים יזכרו לאורך זמן.
* הלימוד מזמן עיון מחודש ומעמיק לטקסט מוכר**,** יחד עם מפגש עם עולמות תוכן חדשים בתחום החברה והתרבות.

**מבנה השיעור:** בלימוד בית מדרשי יש מספר חלקים, לכל חלק מאפיינים ברורים. חלוקת הזמן בין החלקים השונים נתונה להחלטת המורה לפי היכרותו עם הכתה.

|  |  |
| --- | --- |
| **C:\Users\חיה פז כהן - מורשה\AppData\Local\Microsoft\Windows\Temporary Internet Files\Low\Content.IE5\2LGJXVDK\MC900311780[1].WMF** | **פתיח**  פעילות חינוכית קטנה שנועדה להציג את הנושא, להציב שאלה, לסקרן את הלומדים ולהזמינם לעיין בנושא.  הפתיח יכול להיות קטע קצר מסרט, קריקטורה, תמונה, סיפור קטן, חפץ מסקרן, חידה או משחק. חשוב שהפתיח יציג את נושא הלימוד בקצרה ולא יהפך למרכז השיעור. |
|  |  |
| **C:\Users\חיה פז כהן - מורשה\AppData\Local\Microsoft\Windows\Temporary Internet Files\Low\Content.IE5\R6EYIROA\MC900311834[1].WMF** | **לימוד**  זהו לב השיעור. כאן התלמידים קוראים מקורות, משוחחים עליהם, מביעים דעה אישית, שומעים את הדעות של חבריהם, מעמתים שני מקורות זה עם זה ועוד.  בחלק זה של השיעור המורה מניח לתלמידים לעבוד בקבוצות של 2-4 תלמידים, המורה אינו מנהל את השיעור ישירות אלא באמצעות דף הלימוד שהכין מראש עם מקורות ושאלות לדיון. חשוב שהמקורות יהיו ברורים והשאלות תהיינה פתוחות ומזמינות לדיון. בהדרגה, יוכל הדף להיות יותר מורכב והלימוד העצמאי יוכל להימשך זמן רב יותר. חשוב שהדף יכיל יותר מקורות ממה שיוכלו כל התלמידים להספיק, כדי שיספק עיניין גם לתלמידים זריזים יותר מהממוצע. בתחילה, מומלץ שהמורה יקרא את המקורות בקול ויוודא שהתלמידים מבינים אותם, לפני שהוא מעביר את הלימוד לדיון בחברותות. |
|  |  |
| **C:\Users\חיה פז כהן - מורשה\AppData\Local\Microsoft\Windows\Temporary Internet Files\Low\Content.IE5\03M08YVR\MC900311804[1].WMF** | **אסיף**  בחלק זה הלימוד חוזר למליאת הכיתה, ואוספים בדיון כיתתי משותף את הפעילות בחברותות. חשוב לאפשר ביטוי של הלימוד בחברותות, אך לא דווקא לחזור מילה במילה על כל מה שנאמר כבר, אלא לנסות לבנות קומה נוספת מעל הלימוד העצמי. |
|  |  |
| **C:\Users\חיה פז כהן - מורשה\AppData\Local\Microsoft\Windows\Temporary Internet Files\Low\Content.IE5\2LGJXVDK\MC900311818[1].WMF** | **משימה לביצוע**  בשלב זה התלמידים מיישמים את מה שלמדו בדרך ביטוי נוספת, רצוי יצירתית. כאן המקום לוודא שאכן הייתה למידה משמעותית בחברותא. את התוצרים של המשימה כדאי להציג בכיתה ע"י תערוכה אם אין זמן להראות ולהסביר אותם.  המשימה יכולה להיות ציור, קומיקס, כרזה, מכתב לאחד ההוגים שנלמדו או נזכרו במקורות ועוד. |

**לפני שנצא לדרך חשוב להסביר לתלמידים את הגישה החדשה:**

1. בלמידה בחברותא האחריות על הלמידה עוברת מהמורה אליכם: יש להתמקד בנושא הנלמד, לשוחח בשקט ולהקשיב.
2. אפשר ללמוד מכל אדם, לכן יש להקשיב ברצינות לדעות חבריכם ולנהל דיון תרבותי גם כשלא מסכימים.